EkBass/fiwiki-20250220-pages-articles huggingface dataset:
Aden Adden kansainvälinen lentoasema

Aden Adden kansainvälinen lentoasema (entinen Mogadishun kansainvälinen lentoasema) on lentoasema Mogadishussa Somaliassa. Lentoasema on nimetty Somalian ensimmäisen presidentin Aden Abdullah Osman Daarin mukaan. == Kiitotiet == Lentokentällä sijaitsee 9 metriä meren pinnasta. Sillä on vain yksi kiitotie jonka suunta on 04/22. Asfaltilla päällystetyn kiitotien pituus on 3150 metriä ja leveys 50 metriä. == Kohteet ja lentoyhtiöt == Lentokentältä lentoja tekee seitsemän lentoyhtiötä. Ne lentävät Somaliassa Berberaan, Galkayoon ja Hargeisaan. Ulkomaiden kohteet ovat Nairobiin, Djiboutiin, Dubaihin, Riyanin, Sharjaan, Sanaahan, Jemeniin, Aden ja Istanbuliin. Suorat lennot Britanniaan eivät ole mahdollisia, mutta sinne voi lentää yhden tai usemman lentokentän jatkoyhteyden avulla. == Lentoyhtiöt == * African Express Airways * Daallo Airlines * Eastafrican.com (entinen Fly-SAX) * Felix Airways * Jubba Airways * Pakistan International Airlines (Karachi, Dubai, Nairobi, Lagos) (lennot keskeytetty 1996) * SkyGreece Airlines * Turkish Airlines Lähde: == Kentän historia == Kenttä rakennettiin vuonna 1928 ja se toimi tuolloin sotilaslentokenttänä. Säännölliset siviililennot alkoivat vasta 1930-luvun puolivälissä. Sitä laajennettiin vuonna 1969 jonka jälkeen se vastasi paremmin kansainvälisen lentoliikenteen tarpeisiin. Kun Siad Barre oli vuonna 1969 tehnyt vallankaappauksen lentokentän merkitys sotilalentokenttänä kasvoi kun Neuvostoliitto tuki Somaliaa 1970-luvulla. Kentän toiminta häiriintyi vuonna 1991 alkaneen Somalian sisällissodan aikana. Kentän nimi vaihdettiin 8. kesäkuuta 2007 Mogadishun kansainvälisestä lentoasemasta Aden Adden kansainväliseksi lentoasemaksi. === Lufthansan lento 181 === : Lufthansan lento kaapattiin vuonna 1977 ja useiden välilaskujen kautta se päätyi Mogadishuun. Lentokoneen kaappaajat olivat palestiinalainen terroristijärjestö PFLP ja länsisaksalainen Punainen armeijakunta. Saksan liittokanslerin Helmut Schmidtin ja Siad Barren välisten neuvottelujen jälkeen Saksan liittotasavallan rajavartioston erityisjoukon GSG-9 saivat luvan hyökätä lentokoneeseen. Hyökkäys päätti kaappauksen panttivankien vapauttamiseen. === Lento-onnettomuus vuonna 2013 === Ethiopian Air Force rahtikone An-12B epäonnistui yrittäessään laskeutua kentälle ja putosi 9. elokuuta 2013 kello 07.58 paikallista aikaa. Koneessa oli kuusi miehistön jäsentä joista neljä kuoli ja kaksi loukkaantui. Kone kuljetti ammuksia Afrikan unionin kriisinhallintajoukoille (AMISOM – African Union Mission In Somalia) Etiopian joukoille jotka olivat saapuneet Somaliaan vuonna 2011. Tulen levitessä koneessa kuultiin ammusten räjähtelevän ja lentokenttä suljettiin turvallisuuden vuoksi. Palaminen kesti noin kaksi tuntia. == Lähteet == == Aiheesta muualla == * * Luokka:Afrikan lentoasemat Luokka:Somalian rakennukset ja rakennelmat Luokka:Mogadishu
Erkki Antti Juhonpieti

Erkki Antti Juhonpieti (25. maaliskuuta 1814 – 2. marraskuuta 1900) oli ruotsinsuomalainen lestadiolainen saarnaaja ja liikkeen johtohenkilöitä. Juhonpieti oli kotoisin Pajalasta ja oli tullut uskonnolliseen herätykseen vuonna 1844 Lars Levi Laestadiuksen kautta, saaden tosin pelastusvarmuuden vasta viisi vuotta myöhemmin luettuaan lähinnä Raamattua ja herrnhutilaishenkisiä kirjoja. Tämän jälkeen hänestä tuli merkittävä herätyssaarnaaja. Hänen varsinainen työalueensa oli Tornionjokilaakso Pajalasta eteläänJuhani Kuosmanen, Herätyksen historia, s. 195., missä hän vaikutti erityisesti MuoniossaSeppo Lohi, Pohjolan Kristillisyys, s. 59., KittilässäSeppo Lohi, Pohjolan Kristillisyys, s. 62. ja TurtolassaSeppo Lohi, Pohjolan Kristillisyys, s. 79., mutta hän kulki opetusmatkoilla kaikkialla Pohjois-Suomessa, Pohjois-Ruotsissa ja Pohjois-Norjassa. Hänen käynneistään seurasi voimakkaita hengellisiä herätyksiä. Tosin hänen lähin työtoverinsa Juhani Raattamaa myös arvosteli hänen evankelioimistapaansa: "Kun Erkki-Antti tulee kylään, niin kaikki tulevat uskoon, mutta kun Erkki-Antti lähtee kylästä, ei jää paljonkaan jäljelle." Kuitenkin Juhonpietin ja Raattamaan välit pysyivät hyvinä. Kittilän lestadiolaiset syyttivät silti Juhonpietiä liian löysästä evankeliumista (nämä erosivat myöhemmin omaksi liikkeekseen nimeltä uusheräys). Juhonpieti lähetti myös Yhdysvaltoihin sikäläiselle herätysjohtajalle Dwight Lyman Moodylle työtervehdyksen, jossa hän puhutteli tätä 'veljenään'. Tällä hän ilmeisesti tahtoi antaa ymmärtää heidän olevan samaa joukkoa.Juhani Kuosmanen, Herätyksen historia, s. 197. Erkki Antti Juhonpieti kuoli 2. marraskuuta 1900. Hänen viimeisten sanojensa on kerrottu olleen ”Hyvästi nyt maailma!”. ==Lähteet== Luokka:Suomalaiset uskonnolliset vaikuttajat Luokka:Lestadiolaiset saarnaajat Luokka:Vanhoillislestadiolaiset saarnaajat Luokka:Vuonna 1814 syntyneet Luokka:Vuonna 1900 kuolleet
Viikinsaaren ympäriuinti

Viikinsaaren ympäriuinti on Suomen vanhin avovesiuintitapahtuma Pyhäjärvellä, Tampereella. Tampereen Yritys järjesti ensimmäiset ympäriuinnit vuosina 1919−1920. Seuraavan kerran uinnin järjesti Tampereen Työväen Uimarit vuonna 1938, ja siitä lähtien se on uitu lähes joka vuosi. Uintimatkan pituus on 2 150 metriä. Lähtö ja maali sijaitsevat laivalaiturilla. Uinti järjestetään aina heinäkuun viimeisenä perjantaina. Ympäriuintiin ilmoittaudutaan internetsivujen kautta ja jokainen uimari maksaa laivamatkansa itse. Kaikki uimarit saavat suorituksestaan mitalin, diplomin ja grillimakkaran ja lisäksi sauna on lämmitetty. Kaikille uimareille löytyy oma sarja, ja saaren voi kiertää myös räpylöillä, märkäpuvulla tai vesijuoksemalla. Eniten ympäriuinteja on uinut Kalevi Salminen, jo 52 kertaa. ==Aiheesta muualla== *Viikinsaaren ympäriuinti TaTu Tampere Luokka:Uintikilpailut Luokka:Tampereen urheilutapahtumat Luokka:Suomen uinti
Pussikaljaromaani

Pussikaljaromaani on Mikko Rimmisen vuonna 2004 ilmestynyt romaani, joka kertoo kolmen Helsingin Kalliossa asuvan nuoren miehen kesäpäivästä. Romaani on käännetty saksaksi, ruotsiksi, hollanniksi, latviaksi ja venäjäksi. Tuomo Karhu vertasi Kiiltomato.net -sivustolla teosta Joel Lehtosen romaaniin Putkinotko, paitsi sen hauskuuden ja yhteiskunnasta syrjäytyneiden kuvauksen takia, myös tajunnanvirtatekniikan vuoksi. Kirjailija Jarkko Tontti ylisti teoksen kieltä Nuori Voima -lehdessä ja vertasi kirjaa Volter Kilven teokseen Alastalon salissa. Ilmestyessään Pussikaljaromaani sai osakseen lähes yksinomaan ylistäviä arvioita. Sitä on pidetty muun muassa ensimmäisenä kuvauksena entistä jakautuneemmasta Suomen kansasta. Teos oli ehdolla Finlandia-palkinnon saajaksi. ==Teos== ”Sinä ehkä sinänsä arvottoman päivän kituliaana aamunkoina esitettiin kesäteatterissa jo rahvaankuvaelmaa suurella sydämellä ja harrastuksella.” on Pussikaljaromaanin ensimmäinen lause. Teos on kuvaus kolmesta nuoresta miehestä joiden nimet ovat Marsalkka, Henninen ja Lihi sekä heidän yrityksistään päästä pelaamaan noppaa ja saada maailmalta edes vähän rakkautta. Romaani kuvaa heidän kesäistä päiväänsä Kalliossa. Päähenkilöt keskustelevat loputtomasti, välillä yllättävän sivistyneestikin, etsivät kadonnutta noppaa, hankkivat olutta ja yrittävät hieroa tuttavuutta vastakkaisen sukupuolen kanssa. Päähenkilöiden loputonta jahkailua asioiden kanssa kuvaa seuraava ote: ”Tekis kyllä mieli tehdä jotain, Lihi sanoi- tai ainakin tekis mieli tehdä mieli...” Henkilöt ovat juuttuneet Kallioon. Kun he yrittävät päästä raitiovaunulla keskustaan, he joutuvat rautatieasemalla vaikeuksiin ja päättävät siirtyä heti takaisin kotikaupunginosaansa. Kalliossa he törmäilevät ystävänsä Kotilaisen rappukäytävässä ja pakenevat moottoripyöräjengiläisiä. Ukkossade ja sähkökatko vaikeuttavat oluenjuontia. Kirjan tapahtumat päättyvät uuden päivän sarastaessa. ”Varjosta raiteita pitkin loikki näkyviin jonkinlainen rusakko. Se oli varmaan menossa Pasilaan”, ovat kirjan viimeiset lauseet. ==Näytelmäsovitukset== Pussikaljaromaani on sovitettu näytelmäksi kahdesti. Molemmat sovitukset on tehty vuonna 2006. Ensimmäisen sovituksen teki Eriteatteri. Näytelmän ohjasi Jerker Polso ja pääosissa nähtiin Juha Hippi, Samu Loijas ja Karo Lauronen. Toisen sovituksen teki Kuusankosken teatteri. Kuusankoskella näytelmän ohjasi Piia Klemola ja pääosissa nähtiin Jari Lukkari, Sami Lahtinen ja Janne Priha. == Elokuvaversio== Kirjasta on elokuvasovitus, jota kuvattiin kesällä 2010 Kallion kaupunginosassa Helsingissä.http://www.hs.fi/kulttuuri/elokuvat/artikkeli/Kalja+Helsingille/1135268992641 == Lähteet == == Aiheesta muualla == * Katri Riihivaara: Mikko Rimminen – yhden päivän ja yhden yön tarinoita. Teema 3–4/2004. * Suomalaisten rakastama Pussikaljaromaani ilmestyi venäjäksi. Suomen pääkonsulaatti, Pietari 28.6.2010. Luokka:Suomalaiset romaanit Luokka:Vuoden 2004 kirjat
Emil Huikkonen

Emil Huikkonen (14. syyskuuta 1890 Toivakka – 20. elokuuta 1962) oli suomalainen jääkärivänrikki.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Huikkosen vanhemmat olivat maanviljelijä Aleksi Huikkonen ja Vilhelmiina Ilmonen. Hänet vihittiin avioliittoon vuonna 1921 Tyyne Vanhasen kanssa. Huikkonen kävi yhden luokan kansakoulua. ==Jääkärikausi== Huikkonen työskenteli koneasentajana ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 8. joulukuuta 1915. Hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä Tykkimies 1960 s. 51–54.. Hän otti osaa taisteluihin ensimmäisessä maailmansodassa Saksan itärintamalla Misse- joella, Riianlahdella ja Ekkau-Kekkaussa sekä Aa-joella. ==Suomen sisällissota== :Katso myös: Suomen sisällissota Huikkonen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan tähysaliupseeriksi (tulenjohtoaliupseeri) Jääkäritykistön 1. patteriin ja osallistui taisteluihin Messukylässä ja Tampereella. Tampereen valtauksen jälkeen siirrettiin tykistön uudelleen järjestelyn seurauksena Jääkäritykistöprikaatin 1. jääkäripatteriston 1. patteriin ja otti sen joukoissa osaa taisteluihin Säiniöllä ja Viipurissa, missä haavoittui 27. huhtikuuta 1918. ==Sisällissodan jälkeinen aika== Sisällissodan jälkeen Huikkonen palveli Suomen tykistökoulussa, mistä hänet siirrettiin tykistön uudelleenjärjestelyn yhteydessä 1. marraskuuta 1918 Raskaan tykistörykmentin 2. patteriin. Rykmentissä hän toimi 1. marraskuuta 1919 alkaen 1. patteriston rehumestarina ja 31. lokakuuta 1921 alkaen patterin kengitysseppänä. Armeijasta hän erosi 23. syyskuuta 1922 ja siirtyi työnjohtajaksi Hackman & co:n sahalle Pölläkkälään, kunnes vuonna 1927 hän siirtyi palvelukseen Viipurin-Pölläkkälän rautatierakennustyömaalle. Hän astui uudelleen armeijan palvelukseen 1. tammikuuta 1929 ja hänet sijoitettiin Maalentoeskaaderiin, missä hän toimi hävittäjälaivueen laivuevääpelinä. Hänet siirrettiin 28. huhtikuuta 1934 lentolaivueen kirjuriksi Lentoasema 5:een. ==Talvi- ja jatkosota== Huikkonen osallistui talvisotaan edelleen Lentolaivue 10:n kirjurina, josta hänet siirrettiin välirauhan aikana Lentolaivue 30:n esikuntavääpeliksi, missä tehtävässä hän jatkoi myös jatkosodan puhkeamisen jälkeenkin. Vakinaisesta palveluksesta hän erosi sotien jälkeen. Hänet haudattiin Lahteen. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1890 syntyneet Luokka:Vuonna 1962 kuolleet
Liejukanat

Liejukanat (Gallinula) on rantakanojen heimoon kuuluva lintusuku. Siihen kuuluu BirdLife Suomen mukaan kuusi lajia. BirdLife International listaa sukuun lisäksi lajin Gallinula comeri. Liejukanoihin luokitellaan lisäksi usein kuuluvaksi myös salomoninliejukanat (Pareudiastes), jotka kuitenkin eroavat liejukanoista nokan, kallon ja nilkan rakenteelta sekä höyhenkuvioltaan,Taylor, B., de Juana, E. & Sharpe, C. J: Makira Moorhen (Pareudiastes silvestris). Teoksessa ja australianliejukanat (Tribonyx), joilla on useita morfologisia eroja liejukanoihin.Taylor, B: Black-tailed Native-hen (Tribonyx ventralis). Teoksessa == Liejukanalajit == * Etelänliejukana (Gallinula nesiotis) * Liejukana (Gallinula chloropus) * Nauruliejukana (Gallinula melanops) * Pikkuliejukana (Gallinula angulata) * Tummaliejukana (Gallinula tenebrosa) * Amerikanliejukana (Gallinula galeata) * Gallinula comeri ==Lähteet== *
Huitit

Huitit (Porzana) on rantakanojen heimoon kuuluva lintusuku. == Huittilajit == * Amerikanhuitti (Porzana carolina) * Australianhuitti (Porzana fluminea) * Luhtahuitti (Porzana porzana) * Mustavyörääkkä (Porzana fasciata) * Pampahuitti (Porzana spiloptera) * Sepelhuitti (Porzana albicollis) ==Lähteet== == Lähteet == * *
Sergio Sebastiani

Sergio Sebastiani (11. huhtikuuta 1931 – 16. tammikuuta 2024) oli italialainen kirkonmies. Hänet vihittiin katoliseksi papiksi 15. heinäkuuta 1956 ja piispaksi 30. lokakuuta 1976. Hänestä tuli vuonna 1976 Caesarea in Mauretanian titulaariarkkipiispa. Hän toimi myös nuntiuksena Madagaskarille, Mauritiukselle ja Turkkiin. Sebastianista tuli kardinaali(diakoni) vuonna 2001. Siten hän osallistui uuden paavin valintaan vuoden 2005 konklaavissa. Hänestä tuli vuonna 1997 Pyhän istuimen taloussuhteiden prefektuurin puheenjohtaja Edmund Szokan seuraajana. Kyseisestä virasta hän vetäytyi 12. huhtikuuta 2008. == Lähteet == == Aiheesta muualla == * Catholic- hierarchy.org: Sergio Cardinal Sebastiani Luokka:Italialaiset kardinaalit Luokka:Vuonna 1931 syntyneet Luokka:Vuonna 2024 kuolleet
Berjozka

Berjozka () oli Neuvostoliitossa, erityisesti Venäjän SFNT:ssä yleinen valuuttakauppaketju, joka oli tarkoitettu maassa vieraileville turisteille tai niille, joilla oli oikeus pitää ulkomaan valuuttaa hallussaan. Tällaisia olivat tietyt valtion virkamiehet tai ulkomaiset asiantuntijat perheineen. Berjozka-kauppoja oli kahta tyyppiä: tavallinen turistikauppaketju ja suljetut hallintoeliitin erikoisliikkeet, joissa asioivat Kremlin virkamiehet ja diplomaatit. Berjozkoita oli suurimmissa kaupungeissa Leningradissa ja Moskovassa, mutta myös vilkkailla rajanylityspaikoilla kuten Viipurissa. Suurissa Inturistin hotelleissa, kuten Kosmoksessa ja Rossijassa, oli myös ketjun myyntipiste hotellivieraiden käytössä. Satamissa oli lisäksi erityisiä merimieskauppoja, Albatrosseja, joissa kauppalaivaston merimiehet saattoivat vaihtaa valuuttansa hyödykkeisiin. Muissa neuvostotasavalloissa saattoi olla samanlaisia kauppoja, joiden nimi oli kuitenkin paikallisella kielellä. Esimerkiksi Ukrainassa kauppojen nimi oli Kaštan ("kastanja") ja Latviassa Dzintars ("meripihka"). Berjozka oli Neuvostoliiton ulkomaankauppaministeriön alainen kauppojen ketju, jonka tarkoituksena oli saada maahan kovaa valuuttaa vaihtokelvottoman ruplan sijaan. Nekin neuvostokansalaiset, joilla oli laillisia valuuttamääräisiä tuloja, olivat pakotetut vaihtamaan valuuttansa viralliseen kurssiin ulkomaankauppapankin sekeiksi, joita saattoi käyttää ostoksiin tavallisissa Berjozkoissa. Berjozkassa oli tarjolla yleensä parempi valikoima elintarvikkeita, juomia, vaatteita, elektroniikkaa ja matkamuistoja kuin neuvostokansalaisille tarkoitetuissa tavallisissa kivijalkakaupoissa. Erikoisliikkeen etuja olivat lisäksi jonottomuus ja nopea palvelu. Myytävien tuontitavaroiden hintataso oli korkeahko, sillä kilpailijoita ei monopolilla ollut. Paikallisen käsityötaiteen tuotteita, kuten meripihkakoruja ja koristelippaita, sekä kaviaaria Time: Tips About Trips to the U.S.S.R. (28.7.1967), haettu 17.9.2008 "Much better bargains are available to Americans at the "dollar shops" (called Beriozka), which accept foreign exchange only, in return offer large discounts on everything from black caviar (81¢ an ounce) to folk art." sai kuitenkin huokeammalla. Vastaavia valuuttakauppoja oli myös muissa sosialistiseen leiriin kuuluneissa SEV-maissa: Tšekkoslovakiassa Tuzex, Puolassa Pevex ja DDR:ssä Intershop. == Lähteet == == Aiheesta muualla == *Gloria Levitas: Capitalist's Guide to Beriozkas, New York Times 3.7.1983 Luokka:Neuvostoliiton talous
Jarkko Sarjanen

Jarkko Sarjanen (s. 18. huhtikuuta 1967) on suomalainen näyttelijä ja Tampereen yliopiston näyttelijäntyön laitokselta valmistunut teatteritaiteen maisteri. Hän on esiintynyt muun muassa televisiosarjassa Kotikatu useamman tuotantokauden aikana Kimmo Söderin roolissa sekä yksittäisjaksoissa televisiosarjoissa Isänmaan toivot ja Elämän suola. Vuodesta 2008 hän on näytellyt Kotkan kaupunginteatterissa. Vuonna 1980 Jarkko Sarjanen levytti neljä 1950- ja 1960-lukujen hittiä. Jarkko Sarjasen isä on muusikko Jarno Sarjanen. == Lähteet == Luokka:Suomalaiset näyttelijät Luokka:Vuonna 1967 syntyneet Luokka:Elävät henkilöt
Unserdeutsch

Unserdeutsch (suom. meidän saksa, myös nimellä Rabaulin kreoli) on saksan kieleen perustuva kreolikieli, jota puhutaan Papua-Uudessa-Guineassa ja Koillis-Australiassa. Se kehittyi saksalaisten ylläpitämissä orpokodeissa ja saksalais-alkuasukasperheissä. Kielellä on enää alle sata puhujaa. Suurin osa kielen puhujista on kaksikielisiä, ja kielen käyttäjät ovat pääosin vanhuksia. Vaikka nuoret saattavat ymmärtää kuullessaan kieltä puhuttavan, ei kieli ole siirtynyt enää tehokkaasti sukupolvelta toiselle. Kielellä ei ole kirjallista standardia. Jopa kielen käytön kulta-aikana unserdeutsch oli vain puhuttu kieli, ja sen käyttäjät kirjoittivat aluksi saksaa ja sittemmin englantia. ==Lähteet== Luokka:Papua-Uuden-Guinean kielet Luokka:Australian kielet Luokka:Saksan kreolit
Tooth and Nail

Tooth and Nail on heavy metal -yhtye Dokkenin vuonna 1984 julkaistu toinen studioalbumi. Se sijoittui Yhdysvaltain Billboard 200 -listalla sijalle 49. ==Kappaleet== # # # # # # # # # # ==Kokoonpano== *Don Dokken – laulu, kitara *George Lynch – kitara *Jeff Pilson – basso, taustalaulu *Mick Brown – rummut, taustalaulu == Aiheesta muualla == * * Luokka:Dokkenin albumit Luokka:Vuoden 1984 albumit Luokka:Roy Thomas Bakerin tuottamat albumit
BlackBerry

BlackBerry on kanadalaisen Research In Motionin (RIM) etenkin Pohjois- Amerikassa suosittu langaton mobiililaite, joka toimii puhelimena, tukee sähköpostien lähettämistä ja vastaanottoa, tekstiviestejä ja webin selausta. Eräs BlackBerryjen suosion salaisuus on hyväksi koettu tietoturva. Vuonna 1997 esitellyt BlackBerryn ensimmäiset mallit toimivat vain kaksisuuntaisina hakulaitteina, joilla voi lähettää lyhyitä tekstimuotoisia viestejä. Vuoden 2002 malleihin lisättiin puhelu- ja muut ominaisuudet. BlackBerry toimii GSM, GPRS/EDGE/UMTS, CDMA/1xEV-DO -verkoissa. Se saavutti suosiota etenkin keskittymällä sähköpostiominaisuuksiin, joita varten laitteessa on peukaloilla käytettävä QWERTY-näppäimistö. Sähköposti lähetetään "BlackBerry Enterprise Server" -palvelimen kautta, kun muiden yhtiöiden puhelimet toimivat tavallisissa verkoissa. BlackBerryn valmistajan arvosta hävisi kesällä 2012 yhdeksäntoista prosenttia, kun yhtiö kertoi huonosta tuloksesta ja uuden käyttöjärjestelmän lykkääntymisestä.BlackBerry-puhelinvalmistajan arvosta suli viidesosa, Ylen uutiset, viitattu 30.6.2012 Vuoden 2016 syyskuussa yhtiö ilmoitti lopettavansa älypuhelimien valmistamisen. Jatkossa ainoastaan alustaa lisensoidaan muille valmistajille. ==Salaiset viestit== Intia uhkasi elokuussa 2010 sulkea BlackBerry-puhelinten sähköposti- ja pikaviestiominaisuudet, ellei RIM anna viranomaisille avaimia viestien lukemiseen kuun loppuun mennessä. Aiemmin Saudi-Arabia sai yhtiön suostumaan viestien avaamiseseen. Myös Arabiemiraatit, Libanon ja Algeria vaativat keinoa lukea viestejä. Yhdysvaltojen entinen presidentti Barack Obama tunnetaan innokkaana BlackBerryn käyttäjänä, jopa niin innokkaana, että Yhdysvaltain salainen palvelu yritti sitä rajoittaa. == Lähteet == == Aiheesta muualla == Luokka:Matkapuhelimet Luokka:Seulonnan keskeiset artikkelit
Gérson

Gérson de Oliveira Nunes, (s. 11. tammikuuta 1941, Niterói), on entinen brasilialainen jalkapalloilija ja maailmanmestari. Keskikenttäpelaaja Gérson edusti maataan kahdesti MM-kisoissa. Gérson edusti seurajoukkueita Botafogo, Flamengo, São Paulo FC ja Fluminense. Vaikka vuoden 1966 turnaus Englannissa ei mennyt sen paremmin Brasilialta kuin Gérsoniltakaan hyvin, molemmat pesivät kasvonsa seuraavassa MM-lopputurnauksessa Meksikossa 1970. Gérson arvioitiin kultaa voittaneen Brasilian pelin "aivoiksi" sekä kilpailun parhaaksi syöttäjäksi kuten myös johtavaksi keskikenttäpelaajaksi. Kaikkiaan Gérson edusti maataan 70 kertaa ja teki näissä kohtaamisissa 14 maalia. ==Aiheesta muualla== *Gérsonin tilastot FIFAn sivuilla *www.sambafoot.co.uk *Profile of Gerson at www.thebeautifulteam.net Luokka:Brasilialaiset jalkapalloilijat Luokka:Jalkapallon maailmanmestarit
Timothy Bright

Timothy (tai Timothe) Bright (n. 1550 – 1615)Butler, s. 12–13 oli englantilainen lääkäri ja kirkkoherra, joka julkaisi ensimmäisenä englanninkielisen pikakirjoitusjärjestelmän. ==Elämä ja ura== Bright syntyi Cambridgessa noin vuonna 1550. Hän opiskeli lääketiedettä Cambridgessa ja Pariisissa ja valmistui lääketieteen tohtoriksi vuonna 1579. Bright toimi lääkärinä Lontoossa St Bartholomew’n sairaalassa vuodesta 1585, mutta oli kiinnostunut lääketieteen lisäksi myös uskonnosta ja pikakirjoituksesta. Vuonna 1591 hän siirtyi kirkkoherraksi Yorkshireen. Bright kuoli Shrewsburyssa vuonna 1615.Melin 1927, s. 58–59 ==Pikakirjoitus== Bright julkaisi pikakirjoitusjärjestelmänsä vuonna 1588 teoksessa Characterie. An Arte of Shorte, Swifte and Secrete Writing by Character. Järjestelmä sisälsi noin 500 merkkiä yksittäisille sanoille. Se oli kuitenkin hankalasti opittavissa, koska merkit oli opeteltava ulkoa kukin erikseen. Mikäli tietylle sanalle ei ole omaa merkkiä, se piti kirjoittaa sanan synonyymin ja alkukirjaimen avulla.Butler, s. 9–10 ==Lähteet== * * ===Viitteet=== Luokka:Brittiläiset keksijät Luokka:Pikakirjoittajat
Félix

Félix Miéli Venerando, pelaajanimeltään Félix, (24. joulukuuta 1937 São Paulo – 24. elokuuta 2012 São Paulo) oli brasilialainen jalkapalloilija. Hän pelasi maalivahtina Associação Portuguesa de Desportosissa ja Fluminense Football Clubissa. Maajoukkueessa hän saavutti maailmanmestaruuden vuoden 1970 kisoissa. ==Seurat== *1951–1954 : Clube Atlético Juventus (Brasilia) *1956–1956 : Associação Portuguesa de Desportos (Brasilia) *1957–1958 : Nacional-SP (Brasilia) *1958–1968 : Associação Portuguesa de Desportos (Brasilia) *1968–1977 : Fluminense Football Club (Brasilia) == Lähteet == ==Aiheesta muualla== *Sitedalusa.com *Profile of Felix at www.beautifulteam.net Luokka:Brasilialaiset jalkapallomaalivahdit Luokka:Jalkapallon maailmanmestarit Luokka:Vuonna 1937 syntyneet Luokka:Vuonna 2012 kuolleet
Brito

Hércules de Brito Ruas, pelaajanimi: Brito, (s. 9. elokuuta 1939 Rio de Janeiro, Brasilia) on entinen brasilialainen jalkapalloilija ja maailmanmestari. Keskuspuolustajana Brito pelasi useissa seurajoukkueissa sekä Brasilian maajoukkueessa. Hän pelasi 45 maaottelua vuosina 1964–1972. ==Seurat== * 1955–1959: Club de Regatas Vasco da Gama * 1960–1960: Sport Club Internacional * 1960–1969: Club de Regatas Vasco da Gama * 1969–1970: Clube de Regatas do Flamengo * 1970–1970: Cruzeiro Esporte Clube * 1971–1974: Botafogo de Futebol e Regatas * 1974–1974: Sport Club Corinthians Paulista * 1974–1974: Clube Atlético Paranaense * 1975–1975: Le Castor FC (Canada) * 1975–1975: Deportivo Galicia (Venezuela) * 1975–1978: Democrata Governador Valadares (Minas Gerais, Brazil) * 1979–1979: River (Piauí, Brazil) ==Aiheesta muualla== * Profile of Brito * Brito Caps Record * Honours of Brito Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1939 syntyneet Luokka:Elävät henkilöt
Plewiska

Plewiska on kylä Iso-Puolan voivodikunnassa Puolan länsiosassa. Se sijaitsee Poznańin lähellä. Plewiskassa asui vuoden 2011 väestönlaskennan mukaan 6 883 asukasta. Kylässä sijaitsee vuonna 2001 rakennettu kirkko. == Lähteet == == Aiheesta muualla == Luokka:Puolan kylät Luokka:Ison-Puolan voivodikunta
Teleny

Teleny on pornografinen romaani, joka julkaistiin ensimmäisen kerran Lontoossa vuonna 1893. Romaanin kirjoittaja on tuntematon, mutta sen on pitkään uskottu olevan Oscar Wilde. Kriitikot ovat viime aikoina esittäneet, että vaikka Wilde ei todennäköisesti itse kirjoittanutkaan romaania, hän saattoi hyvinkin osallistua sen tekemiseen tai levittämiseen mahdollisesti teoksen toimittajan tai jonkinlaisen neuvonantajan roolissa. Fin de siècle -ajanjakson Pariisiin sijoittuva teos käsittelee magneettisen vetovoiman ja intohimojen täyttämää nuoren ranskalaisen Camille de Grieuxin ja unkarilaisen pianistin René Telenyn äärimmäisen traagista suhdetta. Teoksen rehevän ja korkeakirjallisen proosatyylin lisäksi romaania pidetään merkittävänä, koska se on ensimmäisiä englanninkielisiä pornografisia teoksia, jossa käsitellään selkeästi ja lähes yksinomaan homoseksuaalisuutta. Romaani seurasi kaksi vuotta ennen sitä vuonna 1891 ilmestynyttä teosta The Sins of the Cities of the Plain. Erkki Vainikkalan suomennos ilmestyi Gummeruksen kustantamana vuonna 1972. == Kirjallisuutta == * Luokka:Eroottinen kirjallisuus Luokka:Vuoden 1893 kirjat Luokka:Brittiläiset romaanit Luokka:Homoseksuaalisuus kirjallisuudessa
EuroparlTV

EuroparlTV on Euroopan parlamentin televisiokanava Internetissä. Sen lähetykset alkoivat 17. syyskuuta 2008. Palveluun kuuluu neljä sisällöltään erilaista kanavaa. Yksi kanava lähettää nimensä mukaan suoraa lähetystä parlamentista. Kanavalla lähetetään kaikki täysistuntokeskustelut. Muut kanavat näyttävät valiokuntien kokouksia, keskustelu-, ajankohtais- ja opetusohjelmia. Kanavan puhekieli on useimmiten englanti tai ranska, mutta kaikki lähetykset joko tekstitetään tai dubataan kaikilla EU:n virallisilla kielillä. Kanavan ohjelmasisällön tuottaa belgialainen Mostra- viestintätoimisto, joka on erikoistunut eurooppalaiseen yhteisöviestintäänhttp://www.mostra.com/en/about-us/clients.html ja teknisestä toteutuksesta vastaa brittiläinen Twofour- konserni.http://www.digitalbridge.co.uk/partof.aspx Kanavan vuosibudjetti on noin yhdeksän miljoonaa euroa. Summa kattaa ohjelmatuotannon, käännöstyön, kanavan kehittämisen ja markkinoinnin.http://www.europarl.europa.eu/sides/getDoc.do?type=IM- PRESS&reference;=20080901BKG35904&language;=FI EuroparlTV:n tavoitteena on ollut modernisoida viestintää Euroopan parlamentin ja EU-kansalaisten välillä. Palvelun kautta on haluttu luoda uusi väylä etenkin nuorten ihmisten ja parlamentin välille, välittäen samalla tietoa parlamentin toiminnasta ja päätöksenteosta.http://www.europarl.europa.eu/pdfs/news/expert/background/20080901BKG35904/20080901BKG35904_en.pdf Parlamentti haluaa näin tehdä toiminnastaan mahdollisimman avointa ja läpinäkyvää kansalaisilleen.http://www.europarl.europa.eu/news/public/story_page/039-37237-350-12-51-906-20080911STO36948-2008-15-12-2008/default_fi.htm == Kanavien kohderyhmät == thumb|Kamera Paul-Henri Spaak-rakennuksen istuntosalissa Brysselissä *Sinun parlamenttisi on tarkoitettu kaikille, joita kiinnostavat poliittiset asiat EU:n tasolla, työnsä puolesta, kuten tutkijoille, edunvalvojille ja EU:n toimipaikoissa työskenteleville ihmisille. *Sinun äänesi on tarkoitettu laajemmalle yleisölle. Kanavan on tarkoitus toimia "koko kansan kanavana, jossa voidaan näyttää myös kansalaisten omaa tuottamaa materiaalia. *Nuorten Eurooppa on suunnattu Euroopan kouluikäisille nuorison edustajille, jotka ovat Internetin suurkuluttajia ja joissa kasvaa seuraava äänestäjien sukupolvi. *Suora lähetys Euroopan parlamentista lähettää suoria lähetyksiä parlamentin täysistunnoista ja valiokuntien kokouksista.http://www.europarl.europa.eu/sides/getDoc.do?type=IM- PRESS&reference;=20080917IPR37499&language;=FI Silloin, kun suoraa lähetystä ei ole tarjolla, kanavalla lähetetään uusintoja. ==Lähteet== ==Aiheesta muualla== * EuroparlTV:n verkkosivut luokka:Euroopan parlamentti
Piazza (jalkapalloilija)

Wilson da Silva Piazza , alias Piazza, (s. 25. helmikuuta, 1943 , Ribeirão das Neves),on entinen brasilialainen maajoukkuetason jalkapalloilija. Puolustavana keskikenttämiehenä ja keskuspuolustajana pelannut Piazza edusti pääosan urastaan Cruzeiroa sekä Brasilian maajoukkuetta. Maajoukkueessa hän saavutti maailmanmestaruuden 1970. ==Seurat== * 1961–1964: Renasença (Minas Gerais) * 1964–1979: Cruzeiro E.C. Luokka:Brasilialaiset jalkapalloilijat Luokka:Jalkapallon maailmanmestarit
Gordon McLendon

Gordon McLendon (8. kesäkuuta 1921 Paris, Texas – 14. syyskuuta 1986) oli yhdysvaltalainen radio-alan uranuurtaja, jota pidetään nykymuotoisen formaattiradion kehittäjänä. McLendon perusti KLIF-aseman Dallasiin, Texasiin vuonna 1947. Koska hänellä ei ollut varaa lähettää baseball-otteluita livenä, hän loi itselleen The Old Scotchman -radiohahmon ja selosti ottelut otteluraporttien ja äänitehosteiden avulla. Nämä lähetykset olivat kuultavissa McLendonin itsensä perustamanGordon Barton McLendon: An Inventory of His Papers, 1917-1978, at the Southwest Collection/Special Collections Library Liberty Broadcasting System -verkon kautta, johon kuului 400 asemaa. 1950-luvun alussa KLIF muutettiin erääksi ensimmäisistä TOP40-asemista ja pian siitä tuli Dallasin kuunnelluin radioasema. 1960-luvun alussa McLendon käynnisti ensimmäisen vain uutisia lähettävän radioaseman, chicagolaisen KABL:n. 1960-luvun alussa hän rahoitti Jack S. Kotschackin perustamaa Radio Nordia, joka oli Ruotsissa ja Lounais-Suomessa kuulunut merirosvoradio. Gordon McLendon nimettiin Radio Hall of Fameen vuonna 1994. ==Lähteet== *Radio Hall of Fame: Gordon McLendon ==Aiheesta muualla== *The History of KLIF 1190 Dallas Radio Luokka:Radio Hall of Fame Luokka:Yhdysvaltalaiset yrittäjät Luokka:Vuonna 1921 syntyneet Luokka:Vuonna 1986 kuolleet
Marco Antônio

Marco Antônio, oikealta nimeltään Marco Antônio Feliciano, (s. 6. helmikuuta 1951 Santos) on entinen brasilialainen jalkapalloilija ja maailmanmestari. Tähän saavutukseen vasen laitapuolustaja ylsi vuoden 1970 MM-kisoissa. Hänet valittiin kahdesti Brasilian vuoden parhaaksi jalkapalloilijaksi. Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1951 syntyneet Luokka:Elävät henkilöt
Kendi

Kendi on suomalainen dance-musiikkia soittava yhtye. Sen muodostavat Jaakko Salovaara ja hiphop-artisti Yavis (Suvi Valkonen). Kendin esikoissingle on nimeltään Connected. Yhtyeen toinen single Heartbeat of the City jaettiin radioille syyskuussa 2008 ja debyyttialbumi Loudspeaker julkaistiin Suomessa 1. lokakuuta 2008. Yavis vastaa kappaleiden sanoitus- ja räppäyspuolesta ja Jaakko Salovaara kappaleiden sävellyksistä ja tuottamisesta. Vierailevana miesvokalistina on salanimellä Vince Jackson esiintyvä, Idols-tuomarinakin tunnettu Patric Sarin. == Julkaisut == === Albumit === *Loudspeaker (2008) === Singlet === *Connected (2008) FIN #16 *Heartbeat Of The City (2008) FIN #2 *Boogieman (2009) ==Muuta== Yhtyeen lauluosuuksista vastaava Yavis pääsi vuonna 2001 räpin SM-kilpailuissa finaaliin. Vuonna 2002 hän julkaisi kaksi singleä (Mind Games ja Eacher). 22. elokuuta 2003 julkaistiin Yaviksen EP Baggy Pants Comic. ==Lähteet== *Kaksikon esittely EMIn sivuilla Luokka:Suomalaiset yhtyeet
Ado

Eduardo Roberto Stinghen, parhaiten tunnettu nimellä Ado (s. Jaraguá do Sul, Santa Catarina, 4. heinäkuuta 1946) on entinen brasilialainen jalkapallomaalivahti. Vuodet 1964–1984 kattaneella ammattilaisurallaan hän edusti Londrinaa, Corinthiansia, Américaa, Atlético Mineiroa, Portuguesaa, Velo Clubea, Fortalezaa, Ferroviárioa ja Bragantinoa. Ado saavutti Brasilian maajoukkueen mukana maailmanmestaruuden 1970, mutta ei pelannut turnauksessa ainuttakaan ottelua. Luokka:Brasilialaiset jalkapallomaalivahdit Luokka:Jalkapallon maailmanmestarit
Faure

Faure tai Fauré voi tarkoittaa seuraavia: == Henkilöitä, Faure tai Fauré sukunimenä == * Danny Faure (s. 1962), Seychellien presidentti * Camille Alphonse Faure (1840–1898), ranskalainen insinööri, joka kehitti merkittävästi lyijyakkujen tekniikkaa * Edgar Faure (1908–1988), ranskalainen radikaalipuolueen poliitikko * Félix Faure (1841–1899), Ranskan presidentti 1895–1899 * Gabriel Fauré (1845–1924), ranskalainen säveltäjä * Jean-Baptiste Faure (1830–1914), ranskalainen baritoni ja säveltäjä * Keith Faure (1951–), australialainen ammattirikollinen * Sébastien Faure (1858–1942), ranskalainen anarkisti == Henkilöitä, Faure etunimenä == * Faure Gnassingbé (1966–), Togon presidentti 2005– == Paikkoja == * Faure Island, saari Länsi-Australiassa
Tinan keittiössä

Tinan keittiössä on ruotsalaisen Tina Nordströmin emännöimä ruoanvalmistusohjelma televisiossa. Suomessa Tinan keittiötä esitettiin aluksi Yle Yle Femillä vuodesta 2004 alkaen ja myöhemmin Yle TV2:lla vuodesta 2005. Ohjelman alkuperäinen nimi on Mat med Tina ja sitä esitetään myös Norjan ja Tanskan televisioissa. Ohjelman tuotannosta vastaa Ruotsin SVT. Tinan lisäksi ohjelmassa esiintyy Tomas Tengby, joka kertoo vierailuistaan mielenkiintoisiin kohteisiin jotka liittyvät ruokaan. TV-ohjelmaan perustuva keittokirja "Tinan keittiössä" ilmestyi Suomessa syksyllä 2008 Otavan kustantamana. Kirjaan on koottu 50 tv-ohjelmasta tuttua reseptiä sekä kertomuksia Tinan kokinuralta. == Aiheesta muualla == * Ohjelman esittely YLEn sivuilla * Luokka:Ruokaohjelmat Luokka:Keittokirjat
Hannu Korkeamäki

Hannu Tapio ”Hande” Korkeamäki on suomalainen muusikko, säveltäjä, sovittaja, sanoittaja ja tuottaja. Korkeamäki aloitti musiikkiuransa 1970-luvun lopulla kotikaupungissaan Salossa soittamalla paikallisissa yhtyeissä kitaraa. Myöhemmin hän on soittanut ja vaikuttanut muun muassa Se- ja Vaavi-yhtyeissä sekä etenkin 1990-luvulla studiomuusikkona Kirkan ja lukuisten muiden artistien levyillä. Korkeamäki on säveltänyt ainakin seuraavien artistien levyttämiä kappaleita: Jani Wickholm, Emmi (lähes koko toinen albumi), Anna Eriksson (muun muassa kappale Ajattelen sua elokuvasta Vieraalla maalla), Jenni Vartiainen ja monen muun suomalaisen artistin levyjä. Korkeamäki on tehnyt musiikkia myös salanimellä Henri Kulho. Korkeamäki toimi myös vuoden 2003 Idols-laulukilpailun tuomarina ja vuonna 2008 varatuomarina. == Aiheesta muualla == * * Luokka:Suomalaiset kitaristit Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:Suomalaiset musiikkituottajat Luokka:Syntymävuosi puuttuu Luokka:Elävät henkilöt
Jiří Bicek

Jiří Bicek (s. 3. joulukuuta 1978 Košice, Tšekkoslovakia) on slovakialainen jääkiekkoilija. Hän edustaa tällä hetkellä synnyinkaupunkinsa seuraa HC Košicea Slovakiassa. ==NHL-ura== Bicek varattiin NHL:ään 1997 New Jersey Devilsiin 5. kierroksen varauksena koko liigan numerolla 131. Hän lähti jo nuorena pelaamaan Pohjois-Amerikkaan kasvattajaseurastaan Košicesta joutuen kuitenkin aluksi farmijoukkueeseen. Syksystä 1997 asti Bicek edusti AHL-liigan Albany River Ratsia joka toimii New Jerseyn farmijoukkueena. Kausilla ja Bicek pääsi pelaavaan kokoonpanoon NHL:ssä yhteensä kuudessa ottelussa. Kaudella NHL-otteluita kertyi Bicekille jo 44 pistetilin karttuessa 11 pisteellä. Kevään pudotuspeleissä Bicek pääsi edustamaan joukkuettaan viidessä ottelussa, ja kauden päätteeksi mies sai juhlia joukkueensa kanssa Stanley Cupin voittoa. Seuraava kausi jäi Bicekin toistaiseksi viimeiseksi NHL:ssä. Hän ei onnistunut täysin vakiinnuttamaan paikkaansa joukkueessa, vaan joutui pelaamaan sekä farmissa että NHL:ssä. ==Ura Euroopassa== NHL:n työsulkukauden Bicek pelasi kasvattajaseurassaan ja seuraavat kolme kautta Ruotsin liigaa Leksandin ja Brynäsinin riveissä. Kaudella 2006–2007 mies käväisi myös kasvattajaseurassaan 14 ottelun ajan. Kaudelle 2007–2008 Bicekin tie vei Kuopion KalPaan. SM- liigassa 35 ottelussa mies tehtaili 27 pistettä (13+14), mutta seuraavalle kaudelle sopimusta ei syntynyt. Kesällä 2008 JYPiin Ruotsista siirtynyt Jani Tuppurainen kuitenkin loukkaantui, ja JYP päätti palkata Bicekin hänen korvaajakseen. Sopimus tehtiin aluksi joulutaukoon asti, mutta sopimuksessa on pykälä joka sallii miehen siirtymisen SM-liigan ulkopuoliseen seuraan myös kesken sopimuskauden. Bicek siirtyi 13. joulukuuta 2008 pelatun Kärpät-JYP ottelun jälkeen Sveitsin liigan EHC Bieliin. Kaudella 2009–2010 hän pelasi Elitserienin Södertäljessä ja seuraavalla kaudella Tšekin Extraligan HC Kladnossa,jossa hän jatkoi kaksi vuotta ennen kuin oli vuoden Karlovy Vary HC:ssa. Vuosina 2013–2015 Bicek pelaa Slovakian HC Košice:ssa. == Lähteet == * === Viitteet === Luokka:Slovakialaiset jääkiekkoilijat Luokka:New Jersey Devilsin varaamat pelaajat Luokka:Vuonna 1978 syntyneet Luokka:Elävät henkilöt
Yhdysvaltain Kuuban vastainen kauppasaarto

Kuuban kauppasaarto on Yhdysvaltain kauppapoliittinen toimenpide, jonka tarkoituksena on vaikuttaa haitallisesti Kuuban hallintoon, ja sen kommunistiseen politiikkaan. Kuuban hallinnon mukaan kauppasaarron vaikutukset ovat erittäin laajat, ja ne tukahduttavat Kuuban taloutta ja aiheuttavat inhimillistä kärsimystä. Yhdysvaltain mukaan kauppapoliittisten rajoitteiden tarkoitus on pakottaa Kuuban hallinto sallimaan universaalit ihmisoikeudet ja yksityisomistukselliset vapaudet. OEC:n mukaan Kuuban vienti vuonna 2022 oli 1,07 miljardia dollaria, ja tuonti 3,51 miljardia dollaria, ja Yhdysvallat on yksi suurimmista Kuubaan tuovista maista. Yhdysvaltain kauppasaarto alkoi vuonna 1960, mutta sen poistamisesta on keskusteltu toistuvasti. Kauppasaarto on laaja ja vaikuttaa kaikkiin Kuuban ja Yhdysvaltain kanssa käyvien yritysten kauppaan siten, etteivät yritykset tai niiden alihankkijat voi käyttää kuubalaista alkuperää olevia raaka-aineita tai puolivalmisteita omassa tuotannossaan. Esimerkkinä mainittakoon japanilainen Toyota, jonka alihankkijatkaan eivät saa käyttää Toyotalle toimittamissa osissa Kuubasta peräisin olevaa nikkeliä . Kauppasaarrolla on siis hyvin laajat vaikutukset Kuuban talouteen kaikilla sen osa-alueilla . Kuuba kieltäytyi hirmumyrskyjen jälkeen vuonna 2008 Yhdysvaltain humanitaarisesta avusta protestina kauppasaarrolle ja pyysi Yhdysvaltoja keskeyttämään saarron edes väliaikaisesti. Yhdysvallat päättikin tehdä kauppasaartoon poikkeuksen ja myydä Kuubaan elintarvikkeita ja rakennustarpeita 250 miljoonalla dollarilla. Yhdysvaltain entinen presidentti Barack Obama ilmoitti lieventävänsä Kuuban kauppasaartoa yhdysvaltalaisten matkustusrajoituksien osalta. Hän salli myös Yhdysvalloissa asuvien kuubalaisemigranttien lähettää suurempia rahallisia avustuksia sukulaisilleen Kuubaan. YLE-uutiset: Obama helpottaa Kuuban saartoa (13.4.2009), haettu 13.4.2009"Yhdysvaltain presidentti Barrack Obama aikoo helpottaa Kuuban taloussaartoa. Helpotukset koskevat amerikankuubalaisten matkustelua entiseen kotimaahansa ja sukulaisille lähetettäviä rahavaroja." 17\. joulukuuta 2014 Yhdysvaltain presidentti Barack Obama ja Kuuban presidentti Raúl Castro pitivät tiedotustilaisuudet tavoitteista maiden välien normalisoimisesta ja kauppasaarron purkamisesta. Molempien maiden on määrä avata lähetystöt toistensa pääkaupunkeihin.http://www.hs.fi/ulkomaat/a1418790686864 Yhdysvaltojen ja Kuuban välillä aloitettiin risteilyliikenne toukokuussa 2016 ja kaupalliset lennot elokuussa 2016 yli 50 vuoden tauon jälkeen. ==Yhdistyneiden kansakuntien yleiskokous== YK:ssa on äänestetty jo 16 vuoden ajan kauppasaarron purkamisesta, mutta joka kerta se on kaatunut Yhdysvaltain, Israelin ja muutaman muun valtion vastustukseen. Viimeisin äänestys pidettiin 30. lokakuuta 2007, ja jälleen kerran esitys kauppasaarron purkamisesta kaatui Israelin, Marshallinsaarten, Palaun ja Yhdysvaltain vastustuksesta Mikronesian pidättäytyessä äänestämästä. == Katso myös == * Taloudellinen sodankäynti ==Lähteet== Luokka:Kauppasaarrot Kauppasaarto luokka:Yhdysvaltain politiikka
Reuterholm

Reuterholm oli ruotsalainen vapaaherrallinen aatelissuku, joka vaikutti myös Suomessa. Suvun vanhin tunnettu jäsen lienee Per Gisselsson, joka toimi 1600-luvulla kalastajana Mälaren-järvellä.Svenskt biografiskt handlexikon: Reuterholm., sivu 333 Hänen pojanpoikansa Nils Esbjörnsson Reuterholm aateloitiin vuonna 1708, ja hänen sukunsa introdusoitiin Ruotsin ritarihuoneeseen aatelisena sukuna numero 1440 nimellä von Reuterholm. Hänet korotettiin vapaaherraksi vuonna 1735 ja introdusoitiin vapaaherrallisena sukuna numero 217, nyt yksinkertaistetulla nimellä Reuterholm. Suku sammui vuonna 1864 Axel Reuterholm nuoremman kuollessa. Suomessa suku omisti Siuntiossa Pikkalan (Pickala) ja Suitian kartanot. Vuonna 1813 lapsettomana kuollut Gustaf Adolf Reuterholm määräsi testamentissaan omaisuutensa veljenpojalleen Axel Reuterholmille sillä ehdolla, että tämä myisi kaiken omaisuuden Suomessa ja muuttaisi Ruotsiin sekä siirtäisi sinne myös kaikkien Suomeen haudattujen Reuterholmien arkut.Suitian historia – helsinki.fi Reuterholmin sukua ei siten introdusoitu Suomen ritarihuoneeseen sen järjestäytyessä vuonna 1818.Ätter och vapen: Procopé – Rokassowskij – Suomen ritarihuone. Reuterholm-suvun hautaholvina toimii Strängnäsin tuomiokirkon entinen Olivecrantz-suvun hautaholvi, jonne suvun Suomessa kuolleiden ja haudattujen jäsenten arkut Haminan rauhan jälkeen siirrettiin turvaan. == Suvun jäseniä == * Nils Esbjörnsson Reuterholm (1676–1756), Örebron ja Taalainmaan läänien maaherraSvenskt biografiskt handlexikon: 1. Reuterholm, Nils Esbjörnsson, sivu 333 ** Esbjörn Christian Reuterholm (1710–1773), valtaneuvos, hovimarsalkka, Nils Esbjörnsson Reuterholmin poikaSvenskt biografiskt handlexikon: 2. Reuterholm, Esbjörn Kristian, sivu 333 *** Axel Christian Reuterholm (1753–1811), Vaasan hovioikeuden presidentti, Esbjörn Christian Reuterholmin poika, Charlotta Malm-Reuterholmin puolisoSvenskt biografiskt handlexikon: 5. Reuterholm, Axel Kristian, sivu 334 *** Gustaf Adolf Reuterholm (1756–1813), suomalainen valtiomies, Esbjörn Christian Reuterholmin poikaSvenskt biografiskt handlexikon: 6. Reuterholm, Gustaf Adolf, sivu 335 ** Axel Gottlieb Reuterholm (1714–1763), ruotsalainen poliitikko, Nils Esbjörnsson Reuterholmin poikaSvenskt biografiskt handlexikon: 3. Reuterholm, Axel Gottlieb, sivu 334 ** Gustaf Gottfried Reuterholm (1721–1803), laamanni, Ruotsin valtionpankin komissaari, Jokioisten kartanon omistaja, Nils Esbjörnsson Reuterholmin poikaSvenskt biografiskt handlexikon: 4. Reuterholm, Gustaf Gottfrid, sivu 334 == Lähteet == * === Viitteet === Luokka:Ruotsin aateli
Schleswig (täsmennyssivu)

Schleswig (saksaksi) eli Slesvig (tanskaksi) voi tarkoittaa seuraavia asioita: * Schleswig (), alue nykyisen Saksan ja Tanskan rajan molemmin puolin ** Pohjois-Schleswig (, ), Tanskalle kuuluva Schleswigin pohjoisosa ** Etelä- Schleswig (, ), Saksalle kuuluva Schleswigin eteläosa * Schleswig (), kaupunki Saksassa * Schleswig-Holstein (), Saksan osavaltio * Schleswig-Flensburg (), piirikunta Saksassa * Schleswigin piirikunta, entinen piirikunta Saksassa * Schleswigin herttuakunta, historiallinen herttuakunta Schleswigin alueella ==Katso myös== * Schleswigin kansanäänestys, vuonna 1920 pidetty kansanäänestys Schleswigin jakamisesta Saksan ja Tanskan kesken
Louisianan kreoli

Louisianan kreoli (omakielinen nimi Kouri-Vini) on ranskan kieleen perustuva kreolikieli, joka on saanut vaikutteita myös alueen alkuperäisasukkaiden kielistä ja afrikkalaisista kielistä. Sitä puhutaan pääosin Louisianassa louisianan kreolien parissa. Kielen lähimpiä sukulaisia ovat mm. haitinkreoli ja Saint Lucian kreoli. Kielen katsotaan olevan uhanalainen, sillä sitä puhuvat eniten vanhimmat sukupolvet, joista 4,6 % puhuu vain kreolia. Nuoret, alle 30-vuotiaat käyttävät ensisijaisesti englantia.Ethnologue: Louisiana Creole Viitattu 5.7.2015. 112 465 ihmistä (2,4 % koko väestöstä) ilmoitti käyttävänsä kreolikieltä kotonaan ja heistä 700 ilmoitti osaavansa englantia huonosti. Ethnologuen mukaan kieltä puhuu 70 000 ihmistä. Kieltä kirjoitetaan latinalaisilla aakkosilla. == Fonologia == === Konsonantit === Labiaali Labiodentaali Alveolaari Postalveolaari Palataali Velaari Nasaali m n ɲ ŋ Klusiili b d g Affrikaatta ʤ Frikatiivi v z ʒ Tremulantti r Lateraali l Puolivokaali j w Lähde: === Vokaalit === Etinen Keskinen Takainen Suppea y u Puolisuppea ø o Puoliavoin œ ɔ Avoin a Puoliavoimet vokaalit voivat esiintyä myös nasaalisena. Lisäksi nasaalinen /a/ ralisoituu muodossa [ɑ̃]. Lähde: ==Lähteet== ==Aiheesta muualla== * A Linguistic and Cultural Comparison of Haitian Creole and Louisiana Creole *Puhuttua Louisianan kreolia Luokka:Louisiana Luokka:Ranskan kreolit
Fobetor

Fobetor () oli kreikkalaisessa mytologiassa yksi oneiroksista, unien jumalista. Hän on unen jumala Hypnoksen poika ja Morfeuksen ja Fantasoksen veli. Jumalten keskuudessa hänet tunnettiin nimellä Ikelos. Fobetor esiintyi unissa eläinten hahmoissa kuten villipetona, lintuna tai käärmeenä.Ovidius, Muodonmuutoksia xi.633–649 (engl. käännös) == Lähteet == Luokka:Antiikin Kreikan jumalat id:Oneiroi#Fobetor
Ammattisumon arvoluokat

Ammattisumon arvoluokat perustuvat kuuteen divisioonaan. Neljän alimman divisioonan (korkein makushita, siitä seuraavat ovat sandanme, jonidan ja jonikuchi) painijoiden arvo on toriteki (取り的). Kahden ylimmän divisioonan (maku(no)uchi ja jūryō tai jūmaime) painijoiden arvo on sekitori (関取). Sekitoreja on kerrallaan aina 70 ja heillä on erityisiä etuoikeuksia. Lisäksi erotetaan muista kulloinenkin suurmestari (横綱, yokozuna) ja siitä seuraava mestari (大関, ōzeki). He ovat ammattisumon korkea-arvoisimmat painijat ja ensimmäisen divisioonan paras ja toiseksi paras. Järjestys, kuten kaikissa divisioonissa, ratkaistaan turnauksissa saavutettujen voittojen ja häviöiden perusteella. Huippu on kuitenkin niin korkea-tasoinen, etteivät suurmestarin ja mestarin arvot vaihdu kovin usein painijalta toiselle. Luokka:Sumo
Kerttu Manninen

Kerttu Manninen (25. marraskuuta 1921 Iitti – 16. helmikuuta 2006 Helsinki)Syntymäpäivähaastattelu Helsingin Sanomat, aikakone 25.11.1996 (vain tilaajille, maksullinen)Malmin hautausmaa, kortteli 86, rivi 3, hauta 49 oli suomalainen filosofian maisteri, kirjastonhoitaja, kirjallisuusarvostelija, suomentaja ja tietokirjoittaja. Hän kirjoitti arvosteluja lastenkirjallisuudesta Lapsen maailma -lehteen 1950-luvulta 2000-luvulle. Manninen sai Suomen Kulttuurirahaston palkinnon vuonna 1979, taiteilijaeläkkeen 1985 ja lastenkirjallisuuden Pääskynen-palkinnon 1991. == Lähteet == ==Aiheesta muualla== *Manninen, Kerttu Kirjasampo.fi Luokka:Suomalaiset kirjallisuuskriitikot Luokka:Suomalaiset tietokirjailijat Luokka:Suomentajat Luokka:Suomalaiset kirjastonhoitajat Luokka:Vuonna 1921 syntyneet Luokka:Vuonna 2006 kuolleet
Lowell Thomas

Lowell Thomas (6. huhtikuuta 1892 Woodington, Ohio – 29. elokuuta 1981 New York, New Yorkpbs.org: Lawrence of Arabia. ) oli yhdysvaltalainen journalisti.Radio Hall of Fame: Lowell Thomas . Parhaiten hänet muistetaan nykyään Arabian Lawrencen maineen luojana. Ensimmäisen maailmansodan aikana Thomas oli toimittajana Lähi-idässä, jossa hän tutustui T. E. Lawrenceen. Thomasin hänestä kuvaamia elo- ja valokuvia esitettiin näytöksissä ympäri maapallon. Kaikkiaan esityksissä kävi yli neljä miljoonaa ihmistä. Esitysten ansiosta Thomasista tuli miljonääri, ja Lawrencesta kuuluisuus. Ensimmäisen maailmansodan jälkeen Thomas oli ensimmäinen Saksaan saapunut toimittaja. Vuonna 1930 hän aloitti päivittäiset uutislähetykset NBC:lle. Kaikkiaan hän työskenteli radiossa 46 vuoden ajan ennen eläkkeelle jäämistään vuonna 1976.victorcolorado.com: Lowell Thomas. Lowell Thomasilla on tähti Hollywood Walk of Famella.http://www.hollywoodusa.co.uk/walkoffamestarlocations.htm Hänet on myös nimetty Radio Hall of Fameen vuonna 1989. == Lähteet == Luokka:Radio Hall of Fame Luokka:Hollywood Walk of Fame Luokka:Yhdysvaltalaiset toimittajat Luokka:Yhdysvaltalaiset kirjailijat Luokka:Presidential Medal of Freedom Luokka:Vuonna 1892 syntyneet Luokka:Vuonna 1981 kuolleet
Ehrenmalm

Ehrenmalm on muun muassa seuraavien suomalaisten henkilöiden sukunimi: * Fredrik Ehrenmalm (1767–1823), pappi ja valtiopäivämies * Helena Ehrenmalm (1730–1784), ruotsalaissyntyinen kartanonomistaja * Lars Johan Ehrenmalm (1688–1774), virkamies ja valtiopäivämies * Samuel Magnus Ehrenmalm (1731–1814), tuomari ja valtiopäivämies.